Sirdsmīļā Monika

"Sirdsmīļā Monika" ir latviešu televīzijas seriāls, kas tika pārraidīts kanālā LNT no 1999. gada 6. novembra līdz 2001. gadam ar Mirdzu Martinsoni un Jāni Reini galvenajās lomās. Tas stāsta par ekscentrisku mājsaimnieci Moniku Rambāni, viņas vīru un kaimiņiem. Seriāls ātri ieguva plašu skatītāju atzinību visdažādākajās auditorijās. "Sirdsmīļā Monika" ir jauns ekranizējums ASV televīzijas seriālam "I Love Lucy". Seriāla režisors — Armands Ekštets.

Vēl seriāls izdeva divus komerciāli veiksmīgus mūzikas albumus ar seriāla mūziku un izveidoja īpašu Vecgada šovu. Koncerta tūre notika visā Latvijā, tika sniegti vairāk nekā 70 koncerti.

2015. gadā LNT paziņoja, par seriāla atgriešanos pēc vairāku gadu pārtraukuma. 3. sezonas sākumā galvenie varoņi nolemj pārvākties uz laukiem, kur uzsāk uzņēmējdarbību. 3. sezonas pirmizrāde notika 2015. gada 3. jūlijā, bet noslēgums — 2015. gada 4. septembrī.

 Sezonas 
 Sezona Sērijas Oriģinālā pārraide Sezonas sākums Sezonas beigas125 (1. sērija) (25. sērija)216 (26. sērija) (41. sērija)310 (42. sērija) (51. sērija)

 Sērijas 

 Pirmā sezona 
 Nr.seriālā Nr.sezonā Nosaukums Režisors Scenārists Pirmā pārraide

 Otrā sezona 
 Nr.seriālā Nr.sezonā Nosaukums Režisors Scenārists Pirmā pārraide

 Trešā sezona 
 Nr.seriālā Nr.sezonā Nosaukums Režisors Scenārists Pirmā pārraide

 Tēli 
 Monika Rambāne (dzimusi Vanaga-Vanadziņa) (1.—3. sezona; Mirdza Martinsone) — seriāla zvaigzne. Ekscentriska mājsaimniece. Roberta sieva. Hildas labākā draudzene. Viltīga un smieklīga sieviete. Dažreiz greizsirdīga. Ļoti grib piedalīties Roberta koncertos klubā Flamingo, un dažreiz viņai izdodas Robertu pierunāt. Bija dāmu komitejas prezidente un koordinatore.
 Roberts Rambāns (1.—3. sezona; Jānis Reinis) — Monikas vīrs. Dažās sērijās ir devis mājienus, ka nedaudz nožēlo apprecēšanos ar Moniku. Dažreiz viņš nesaprot savu sievu. Žaņa labākais draugs. Dziedātājs, strādā klubā "Flamingo". Negrib, lai Monika piedalās viņa koncertos, bet dažās izņēmuma kārtās viņš Monikai atļāva piedalīties.
 Hilda Vimba (dzimusi Muižniece) (1.—3. sezona; Olga Dreģe) — Monikas labākā draudzene, Žaņa sieva. Kopā ar vīru izīrē dzīvokļus daudzstāvu mājā, kas viņiem pieder. Monika un Roberts ir divi no tiem cilvēkiem. Ar Moniku ir uz vienu roku, dažreiz kopā apved Robertu un/vai Žani ap stūri. Bija dāmu komitejas viceprezidente.
 Žanis Vimba (1.—3. sezona; Leons Krivāns) — Hildas vīrs. Roberta draugs. Arī nedaudz nožēlo, ka apprecējās ar Hildu. Stūrgalvīgs un bieži aizvaino citus ar saviem jokiem.
 Klauns Jēcis (1.—2. sezona; Jānis Paukštello) — Klauns, uzstājās klubā "Flamingo". Iemācīja Monikai trikus un vienu skeča numuru "Un tad es lēnām pagriezos" un kādā sērijā teica Monikai lai kaut pati iet viņa vietā, jo viņš sadauzījās mēģinājumā, par kuru Monika nezināja un par kuru pirms programmas sākuma viņš netīši izstāstīja Monikai.
 Šulca kungs (1.sezona; Pēteris Liepiņš) — Atslēdznieks, kurš atbrīvoja Moniku un Robertu no rokudzelžiem ar kuriem Monika bija pieslēgusi Robertu pie rokas lai viņš "neaizbēgtu". Aizcirta sava dzīvokļa durvis un netika tajā iekšā, tādēļ nācās ar atslēgu doties uz Roberta televīzijas ierakstu Elijas ielā. 
 Cālīša jaunkundze (1.—2. sezona; Venta Vecumniece) — viena no Hildas un Žaņa īrniecēm. Lūdza Monikai palīdzību atzīties Nikolajam mīlestībā.
 Broškina kungs (1.—2. sezona; Jānis Jarāns (1. sezona), Aldis Kusiņš (2. sezona) — Frizieris,matu kopšanas salona īpašnieks. 1. sezonā ataicināja plikpaurus,lai mainītu Roberta domas par plikpaurību un dabūja par to no Monikas 100 latus. 2. sezonā aizdeva Monikai melnu parūku itāļu stilā, bet Monikas plānu atklāja Robertam. Neprot pateikt vārdu "solidaritāte".
 Nikolajs "Koļa" (1. sezona; Gunārs Placēns) — Ūdens vedējs un pastnieks. Bija iemīlējies Monikā, bet Cālīša jaunkundze bija iemīlējusies viņā.
 Šahurinas kundze (S2E16; Akvelīna Līvmane) — Māklere, palīdzēja Rambāniem pieņemt apakšīrnieku Diedziņa kungu.
 Diedziņa kungs (2. sezona; Uldis Norenbergs) — Monikas un Roberta dzīvokļa apakšīrnieks. Ļoti bailīgs, problēmas ar nerviem. Nevēlējās doties no dzīvokļa prom, tādēļ Monika un Hilda viņu aizbaidīja.
 Rita (3. sezona; Lidija Pupure) — Monikas un Roberta lauku mājas kaimiņiene. Ir bruņurupucis Fēlikss.
 Maija (3. sezona; Esmeralda Ermale) — Monikas, Roberta, Hildas un Žaņa lauku mājas kaimiņiene.
 Sarmīte Klemberga (2. sezona; Dita Lūriņa-Egliena) — Žurnāliste, intervēja un izveidoja rakstu žurnālā par Rambānu ikdienas dzīvi. 
 Andris Vītiņš (1.sezona; Arnis Līcītis) –Žurnālists žurnālam "Privātā dzīve" par kuru Monika nenojauta un apgrieza māju kājām  gaisā domājot ka viņš veido rakstu signālnumuram "Basi", kuru pēc  Monikas domām tāpat neviens nelasa, veidoja rakstu par Robertu darbā un mājās. Izskaidroja Monikai ka tas ir cits žurnāls.
Olita Visocka (2.sezona; Lelde Vikmane) – Dailes un elegances studijas vadītāja, pārbaudīja Moniku un Hildu pēc 4 parametriem. Palīdzēja Hildai un Monikai pārvērst sevi līdz nepazīšanai.
 Taisnais kundze (2. sezona; Ināra Kalnarāja) — Rambānu mājkalpotāja, ļoti skarba un atbaidoša. Monikai bija no viņas bail. Apēda cepeti, bet Monikai uztaisīja maizi ar sieru. Tika atlaista.
 Eduards Šurbergs (2. sezona; Juris Lejaskalns) – Žaņa skatuves pašdarbības partneris, kurš ar Žani kopā uzstājās ansamblī "Vimba un Dimba". Stāstīja, ka ir kļuvis pasaulslavens. Uzstājās klubā "Flamingo" par godu  mazdēlam kurš ieradās Rīgā ar savu māti.Atklāja kas patiesībā notiek un ka viņš strādā ķīniešu restorānā.
 Daina Mīlule (1.sezona; Zane Jančevska) Roberta kaimiņiene, kura strādā juvelierizstrādājumu veikalā, Palīdzēja Robertam par kāzu gadadienas dāvanu izvēlēties pērļu kaklarotu. Monika bija greizsirdīga uz viņu un domāja ka viņa grib atņemt viņai vīru, tāpēc ka Hilda izstāstīja Monikai ka nesen Roberts izgāja no Mīluļu dzīvokļa.
 Miervaldis Prātiņš (1.sezona; Leonīds Grabovskis) – psihiatrs, kuru izsauca Roberts lai izārstētu Moniku no kleptomānijas.Sarunāja ar Žani un Robertu ka viņš ir viņu kopējs draugs.
 Leontīne Krūmiņa (2. sezona; Iza Bīne) – viena no Pētera vēstuļu saņēmējām ar ielūgumu uz klubu "Flamingo" Roberta vārdā.Monika domāja ka Leontīne ir jaunāka, un sāka kļūt greizsirdīga uz Leontīni. 
 Šakina kungs (1.sezona; Juris Gornavs) – viens no Roberta programmas sponsoriem, Monika domājot ka tas ir Roberta frizieris atteica Roberta darījumu un pēc garu izsaukšanas seansa piedāvāja Robertam jaunu līgumu kurš izrādījās izdevīgāks par iepriekšējo.
 Alberts Kazakēvičs  (2. sezona; Kaspars Pūce — vēderrunātājs, uzstājās "Flamingo".
 Godiņa kungs (1.sezona; Voldemārs Šoriņš) – prokurors, izmeklēja lietu par  Rambānu un Vimbu pāriem, kad tie vieni otriem sabojāja televizorus un centās viens par otru labāk izstāstīt viņam notikuma gaitu. Izmēģināja savienot vadus, kas izraisīja televizora uzsprāgšanu un tad izsita ar kāju televizora stiklu sērijas noslēgumā — tieši tā Rambāni un Vimbas vieni otriem sabojāja televizorus.
 Kalniņa kungs un Kalniņa kundze (1.sezona: Artis Robežnieks un Agnese Zeltiņa) – Hildas un Žaņa īrnieki, aktieri. Monika dzirdēja, kā abi izmēģina lomas un nodomāja, ka Kalniņi vēlas nogalināt Rambānus un uzspridzināt parlamentu. 
 Seržants Lācis (1. sezona: Dzintars Krūmiņš) – policists kurš centās noskaidrot "Melnās panteras" personību  un kādā citā sērijā vāca informāciju par notiekošo situāciju ar "ārzemju spiegiem" Kalniņiem kaimiņos. Ieradās lai pārliecinātos ka briesmas nedraud atklājās ka viņi uz savu galvu šaudās ar bisēm. Atklāja kas notika ar dzīvokli un patieso informāciju par sākotnēji uzskatītajiem ārzemju spiegiem.
 Viesmīlis Oskars (1.sezona; Mārtiņš Rītiņš) – viesmīlis restorānā "No rītiņa līdz vakariņam", kurš pieņēma Monikas, Roberta, Žaņa un Hildas pasūtījumus un Monikas dēļ viņam vajadzēja lielāko daļu pārrakstīt, jo Monika bieži mainīja domas par to ko varētu ēst.Vēlāk nesot pasūtījumu viņš piegāja pie galdiņa, kur sēdēja Monika, Roberts, Žanis un Hilda, kuru pirms tam nomainīja caurvēja dēļ, tāpēc Oskars sadusmojās par to un ielika Monikai rokās paplāti un pats demonstratīvi pameta restorānu.
 Ilze Rone (1.sezona; Zane Burnicka) – Roberta pielūdzēja, palūdza Monikai iemācīt viņas draugam Jānim Plātem dejot klasiskās dejas, bet pēc tam ,domājot, ka Monika savāca viņas draugu, viņa gribēja iegūt Robertu, jo pēc tam viņai bija pilnīgi vienalga, bet vēlāk viņa aizbēga ar savu draugu, domājot ka Monika ar Robertu tūlīt nomirs, kad tie bija pārģērbušies par vecīšiem, lai aizbaidītu Ilzi un Jāni.
 Oto Švunka un Milda Švunka (1.sezona: Varis Vētra un Regīna Razuma) - viens no kluba "Flamingo" īpašniekiem un Roberta priekšnieks. Švunkas kunga sieva piedalījās pārspīlētā grafika izstrādē kopā ar Moniku un Hildu.
 Jānis Plāte (1.sezona; Andis Strods) - Ilzes draugs kurš nemācēja dejot nevienu klasisko deju. Bija kautrīgs, vēlāk pēc Roberta un Monikas izgājieniem aizbēga ar Ilzi.
 Vilhelms (1.sezona; Igors Siliņš) – Roberta aģents, kurš centās palīdzēt Robertam atbrīvoties no rokudzelžiem zāģējot tos, bet vēlāk vienojās, ka Roberts uzstāsies ar visiem roku dzelžiem, jo gaidīt nevar.
 Cibuļskaidītes jaunkundze (1.sezona; Aurēlija Anužīte) – baleta skolotāja ar stingru raksturu, centās Monikai iemācīt baletu, bet bezcerīgi. Lika Monikai izpildīt baleta pirmo pozīciju 500 reižu.
 Pēteris (1.—2. sezona; Māris Pūris) — Roberta aģents, vairoja Roberta popularitāti ar "reklāmas pīlēm" un it kā Roberta veidotiem ielūgumiem uz "Flamingo". Sarunāja Sarmīti Klembergu, lai tiek izveidots raksts par Rambāniem.
 Epizodēs — Ziedonis Veits, Vera Singajevska, Velta Skurstene, Baiba Sipeniece-Gavare, Mārtiņš Egliens, Velta Līvija Straume, Juris Kalniņš, Zane Vaļicka, Maija Romaško, Laila Kirmuška, Jānis Kirmuška, Enriko Avots, Dainis Porgants, Baiba Broka (aktrise), Baiba Indriksone, Uldis Lieldidžs, Bruno Libauers, Ilze Pukinska, Jānis Jarāns, Imants Strads, Viktors Čestnovs, Baiba Zvirbule, Mareks Krasins, Artūrs Pumpurs, Asnate Pumpure, Aigars Maļinovskis, Sandija Maļinovska,  Ainārs Vilde, Andris Reinis, Raivo Stašāns, Andrejs Kagainis, Nils Īle, Igors Siliņš.

 Atsauces 

 Ārējās saites 
 TVplay profils 

Kategorija:Latvijas televīzijas seriāli